作者:竇常
標題:酬舍弟牟秋日洛陽官舍寄懷十韻
內容:幼為逃難者，才省用兵初。去國三苗外，全生四紀餘。老頭親帝裡，歸處失吾廬。逝水猶嗚咽，祥雲自卷舒。正郎曾首拜，亞尹未平除。幾變陶家柳，空傳魏闕書。思淩天際鶴，言甚轍中魚。玉立知求己，金聲乍起予。在朝魚水分，多病雪霜居。忽報陽春曲，縱橫恨不如。